Hvordan spille med små pocket-par | Poker Holdem Regeln und Texas Poker Strategien _fr	English Español French German Italiano Português Svenska Dansk Magyar Norwegian Dutch Suomi Româna Poker Holdem Regeln und Texas Poker Strategien _fr	Search this site: Pokerholdem.com: Poker Texas Holdem-strategier
POKERHOLDEM.COM > Strategier > Hvordan spille med små pocket-parStrategier: 1 av 6ForrigeNeste Små pocket-par (par på hånden) er par i spekteret 22 til 66. Høyere par enn dette regnes som middels eller høye pocket-par. Slike lave par er ikke så sterke som de ser ut og bidrar ofte til at
uerfarne pokerspillere kommer i trøbbel.
Små pocket-par regnes vanligvis som par mellom 22 og 66.
Et lite pocket-par er bedre enn de fleste andre hender preflopp, så lenge det ikke er noen motspillere som sitter med høyere pocket-par. Det kan imidlertid være svært vrient å spille med slike par etter floppen dersom hånden ikke forbedrer seg.
Så la oss ta en titt på hvordan du bør spille med små pocketpar?
Det største problemet med små pocket-par
Når du sitter med et lite pocket-par, er det en veldig stor sjanse for at det kommer høyere kort på floppen. Dette gjør at du vil sitte med et underpar i forhold til bordet, og da er det veldig vanskelig å finne ut om du har den beste hånden eller ikke.
Om du byr og blir synet, har du lite informasjon om hvorvidt hånden din er best. Motspilleren kan ha et høyere par, en draghånd, et lavere par eller en hvilken som helst annen hånd. Et enkelt bud med syning forteller oss ikke stort om hva motspillerne sitter med, og det kan bli dyrt å prøve å finne ut om du sitter med den beste hånden ved å by på turn (det fjerde kortet på bordet) og river (det siste kortet på bordet).
Små pocket-par og set (tress)
Små pocket-par blir først virkelig sterke når de treffer på floppen og blir til et set. Et "set" er når du får tress på floppen med et pocket-par. Dette til forskjell fra en "trip" som er en tress med ett kort på hånden og to kort på bordet. Et set er en meget godt skjult og sterk hånd, og det er mulig å tjene svært mye penger når slike hender dukker opp, fordi det er sjelden motspillerne mistenker at du har dem.
Så i stedet for å satse på små pocket-par etter floppen i håp om at du har den beste hånden, bør du heller bare prøve å få et set, og kaste deg (fold) hvis du ikke lykkes. Det er sjelden lønnsomt og svært
vanskelig å spille med et lite pocket-par hvis ikke floppen har forbedret det, så det er noe du bør unngå.
Med små pocket-par er den beste strategien å gå for et set på floppen, for så å kaste deg hvis du ikke lykkes.
Pottodds og matematikken for å få et set
Oddsen for å floppe et set med et pocket-par er 7 til 1 (7,00). Det betyr at du vil klare å få et set hver åttende gang du prøver. Dette er ikke verdens beste odds, og i henhold til pottoddsen
betyr det at du sjelden vil ha gode nok odds preflopp til å syne og se floppen i håp om å oppnå et set. Pottoddsen vil da tilsi at du må betale for mye for noe som ikke vil inntreffe ofte nok til at det er verdt pengene. Men da har vi glemt noe veldig viktig, nemlig den implisitte oddsen du har de gangene du treffer.
Den implisitte oddsen gjør det verdt å satse på små pocket-par.
Implisitt odds er hvor mye du kan forvente å vinne etter at du får hånden du prøver å få. Og du skal vite at den implisitte oddsen for et set er ENORM. Det er ikke uvanlig at folk taper alle pengene de har igjen mot spillere som sitter med et set, dersom de selv treffer brukbart på floppen. Grunnen til dette er at de veldig sjelden mistenker at motspilleren sitter med en slik hånd.
Set-strategi og hvordan du bør spille med små pocket-par
Nå som du vet at du kan forvente deg å vinne store summer fra motstanderne når du klarer å få et set, er det på tide å finne ut hvordan du kan komme deg til floppen så billig som mulig. Hovedmålet er å se floppen så billig som mulig, slik at du får best mulig pottodds preflopp.
Jo mer høyning det er preflopp, desto dårligere er pottoddsen din. I så fall kan det være ulønnsomt å syne med små pocket-par i lengden, fordi du må ut med for mye penger for å se floppen. Generelt er det aldri en dårlig idé å syne BB fra enhver posisjon for å se en billig flopp, og det er som regel også greit å syne en høyning så lenge den ikke er større enn 3-4 ganger BB.
Med tanke på den enorme implisitte oddsen du får hvis du klarer å få et set kan du imidlertid betale litt ekstra for å komme deg til floppen. Derfor anbefaler jeg å syne høyninger opptil 7BB før floppen med små pocket-par, simpelthen fordi du kan forvente å tjene såpass mye mer hvis du får tressen din.
Ikke vær redd for å syne høyninger opptil 7BB (eller kanskje til og med litt mer, avhengig av situasjonen) med små pocket-par. Det kan virke mye, men avkastningen kan være enorm de gangene du treffer.
Avansert strategi med små pocket-par
Dersom spillet etter floppen er din styrke, kan det være lønnsomt å høyne med pocket-par før floppen. Dette gjør at du tar initiativet i hånden slik at du kan innkassere noen ekstra potter uten konkurranse i tillegg til de større pottene du vinner når du klarer å få tressen din. Er du derimot relativt fersk i spillet, vil det være enklere å bruke en mer passiv taktikk og bare syne før floppen i stedet for å høyne. Begge metoder er innbringende, så velg det du er mest komfortabel med. Høyning preflopp med små pocket-par kan være mer +EV, men bare hvis du vet hva du driver med.
Implisitte odds og set Når det gjelder implisitte odds i forhold til pocket-par og set, bør du ta hensyn til chipsmengden til motspillerne i tillegg til din egen beholdning. Dersom motspilleren har short stack, vil den implisitte oddsen bli kraftig redusert, fordi du ikke vil kunne vinne så mye mer ved å få et set. Har motspillerne derimot massevis av chips, vil den implisitte oddsen med et set være glimrende.
Jo mindre chipsstabel motspillerne har, desto lavere er den implisitte oddsen. Jo større chipsstabel motspillerne har, desto høyere er den implisitte oddsen.
Dette innebærer at du kan gi deg selv litt mer spillerom for å syne høyninger preflopp. Dersom motspillerne har lite chips igjen (short stack), bør du unngå å syne høyninger og heller prøve å komme deg til floppen så billig som mulig, men hvis motspillerne har masse chips, kan du godt koste på deg å syne litt ekstra i håp om å få tressen din – på grunn av den gode implisitte oddsen.
Hvordan spille med små pocket-par – oppsummering
Som du antakeligvis har lagt merke til, handler det meste av strategien for små pocket-par om konseptet implisitte odds. Den implisitte oddsen forklarer strategien for små pocket-par, så du bør først og fremst sette deg inn i dette konseptet. I denne artikkelen har vi fokusert mye på den grunnleggende strategien med å se billige flopper med små pocket-par, for deretter å satse på hånden hvis du klarer å få et set. Hvis det er det du sitter igjen med etter å ha lest denne artikkelen, er alt i orden. Dette alene vil sannsynligvis føre til at du sparer/tjener mye mer penger i fremtiden.
Ikke vær redd for å syne store høyninger før floppen med små pocket-par, men vær samtidig forberedt på å kaste hånden din hvis du ikke treffer på floppen. Det er en enkel men effektiv strategi for par mellom 22 og 66.